Krvava bajka (film)
Krvava bajka je jugoslovenski igrani film snimljen 1969. godine u režiji Branimira Torija Jankovića, koji je takođe napisao i scenario. Film prikazuje masakr u Kragujevcu koje su nemačke trupe počinile 1941. godine, a naslov je dobio po istoimenoj pesmi Desanke Maksimović inspirisane istim događajem. Nekoliko godina ranije je isti događaj prikazivao film Prozvan je i V-3.

Sadržaj filma 

Sećanje na žrtve kragujevačkog masakra opisano kroz događaje koji se odnose na grupu dečaka, uličnih čistača cipela. Njihova sudbina je utkana u atmosferu grada i okupacije, kada su pale prve nevine žrtve. Tada su hiljade radnika odbile da rade za okupatora, pa je ceo grad izložen surovim represalijama, progonima, maltretiranjem nedužnih građana i ukidanjem redovnih sledovanja hrane. Deca su se dovijala na različite načine, pa je dečak po imenu Mali Piljak, došao na ideju da sa svojom družinom organizuje pred kasarnom čišćenje cipela okupatorskim vojnicima i oficirima. To je bio način da mališani dođu do zarade. Ali u jednom okršaju sa partizanskim odredom na domak grada, gine više neprijateljskih vojnika. To izbezumljuje njihove starešine koji naređuju masovnu odmazdu i za svakog poginulog vojnika streljaju stotine građana. Tada u gradu nastaje atmosfera užasa i lova na ljude. Grupa malih čistača cipela odbija da očisti prljave nemačke čizme, i njih odvode na streljanje. Kragujevac je postao grad crnih zastava i crnih marama, a posmrtna zvona zvone, jer se drži opelo za 8000 streljanih.

Uloge

Nagrade 
 Pula: Srebrna arena za režiju
 Kragujevac: Oktobarska nagrada - Zorica Miladinović
 Karlove Vari: Zlatna ruža „Lidice“

Vidi još 
 Prozvan je i V-3

Spoljašnje veze 
 

Jugoslavenski filmovi
Partizanski filmovi
Authority control 2